ร้านนี้ตั้งอยู่ย่านพระนคร จะว่าเป็นชุมชนเก่าของกรุงเทพก็ไม่ผิดนัก จุดสังเกตอยู่ใกล้ศาลาว่าการกรุงเทพมหานคร หากเสียงท้องร้องเมื่อไหร่ ก็ชวนให้นึกถึงเทียนซ้ง ร้านนี้มีมานานเก่าแก่ โด่งดังเรื่องเป็ดย่าง หากใครไม่ชอบทานเป็ด ขอแนะนำ ข้าวผัดปู ขอบอกว่า ใส่เนื้อปูแบบไม่มีหวงกันเลยทีเดียว ในราคา ถูกปากและถูกใจแค่ 30 บาทขาดตัว ก็แล้วแต่ลูกค้าจะขอเบิ้ลหรือพิเศษ อ้อ  เมื่ออิ่มอาหารคาว ต้องตบท้ายด้วยของหวาน อย่างขนมสังขยา แบบว่า  พลาดเมนูนี่เสียดายแย่ และถ้าได้ทานรับรองต้องกลับมาเยือนเทียนซ้งอีกแน่นอน